Váš prehliadač sa nepodporuje
-
Ľudia tvoria Lidl
Ani ten najlepší koncept predaja a tovar by sám o sebe neznamenal nič. Dôležitou podmienkou úspechu ste vy – naši zamestnanci. Iba motivovaní ľudia totiž zabezpečia presadenie ideí a konceptov. Starostlivosť o zamestnancov pre nás predstavuje významný záväzok.
Ako zodpovedný zamestnávateľ vynakladáme značné úsilie na vytvorenie kvalitného pracovného prostredia, podporujeme váš rozvoj, voľné pracovné pozície prioritne obsadzujeme z vlastných radov a angažujeme sa aj vo vzdelávaní. Ponúkame vám zaujímavý balík benefitov, ktorý pravidelne aktualizujeme tak, aby bol pre vás naozaj atraktívny. Pravidelne sa pýtame na váš názor. Spätná väzba je pre nás skutočne dôležitá – na jej základe realizujeme konkrétne opatrenia. V priamej súvislosti s úspešným pôsobením spoločnosti Lidl na Slovensku, nárastom obratu a hodnoty značky každý rok pristupujeme k zvyšovaniu platov. Z hľadiska odmeňovania zamestnancov pritom patríme na Slovensku k najlepšie platiacim spoločnostiam v segmente. Spolu s neustále klesajúcou fluktuáciou to je dôkazom našej pozície ako významného a atraktívneho zamestnávateľa.
-
Záleží nám na budúcnosti mladej generácie
Mladým ľudom ponúkame viacero príležitostí odštartovať kariéru v prostredí našej spoločnosti. Máme mnohé pozície pre čerstvých absolventov, no nekončíme iba tam. Sme činní aj na úrovni vysokoškolského, či dokonca stredoškolského vzdelávania.
Na úrovni stredoškolského vzdelávania je to spolupráca so Strednou odbornou školou obchodu a služieb Samuela
Jurkoviča, v rámci ktorej sa Lidl podieľa na teoretickom i praktickom vzdelávaní žiakov, v budúcnosti aj formou duálneho vzdelávania.
Pre vysokoškolských študentov a čerstvých absolventov sú pripravené programy "Stážista" a "Trainee" pričom cieľom je zapojiť študentov a absolventov vysokých škôl do fungovania veľkej firmy na Slovensku a vzdelávať ich.
Účastníci týchto projektov získajú množstvo jedinečných skúseností a zážitkov, ako aj motivujúce finančné ohodnotenie. Rovnako aktívne spolupracujeme s najväčšou medzinárodnou študentmi riadenou organizáciou na svete AIESEC, kde sa pravidelne zúčastňujeme národných konferencií vo forme prednášok a workshopov.